Andrew Cuomo

Andrew Mark Cuomo (sündinud 6. detsembril 1957 New Yorgis) on USA poliitik ja jurist. Aastatel 2011–2021 oli ta 56. New Yorgi osariigi kuberner. Ta on Demokraatliku Partei liige. 

Ta on lõpetanud Fordhami Ülikooli ja Albany õigusteaduste kooli. 

Ta alustas karjääri poliitikas oma isa, endise New Yorgi osariigi kuberneri Mario Cuomo kampaaniaülemana. 

Aastatel 1997–2001 oli Cuomo president Bill Clintoni valitsuses eluasememinister. Aastatel 2007–2010 oli ta New Yorgi osariigi justiitsminister. 

2010. aasta novembris valiti Cuomo New Yorgi osariigi kuberneriks. Ta valiti tagasi 2014. ja 2018. aastal. Cuomo astus ametist tagasi 2021. aasta augustis mitme tema vastu esitatud ahistamissüüdistuse tõttu."Andrew Cuomo lahkub New Yorgi kuberneri kohalt". err.ee. 10.8.2021. Vaadatud 5.10.2021 

Aastatel 2020–2021 oli ta Riikliku Kuberneride Ühenduse (National Governors Association) esimees.

 Viited 

 Välislingid 
 "New Yorgi kuberneri tõus ja langus. Pandeemiakangelasest on saanud põlatud ahistaja". epl.delfi.ee. 12.8.2021.

Kategooria:Ameerika Ühendriikide poliitikud
Kategooria:New Yorgi osariigi kubernerid
Kategooria:Fordhami ülikooli vilistlased
Kategooria:Sündinud 1957